Bybelskool » Vraag 22: Hoe kan jy verlos word?
1. Hoe kan jy verlos word? Wat moet jy weet, en wat moet jy glo, om seker te wees dat jy verlos is?
God het die mensdom só liefgehad dat Hy sy enigste Seun gegee het sodat elkeen wat in Hom glo, nie verlore gaan nie, maar die ewige lewe sal hê. God het immers nie die Seun na die mensewêreld toe gestuur om die mense te veroordeel nie, maar sodat die mense deur Hom verlos kan word.
3. Lees die verhaal van Jesus in gesprek met Nikodemus in Johannes 3:1-21. Wat tref jou?
Nikodemus het een nag met Jesus gesels. Hy kon sien God is met Jesus. Jesus het hom verseker dat ’n mens van bo gebore moet word om die koninkryk van God te kan sien. Nikodemus het nie verstaan nie. Jesus verduidelik toe dat ’n mens twee keer gebore moet word. Die eerste keer is ’n menslike geboorte. Die tweede keer is van bo af, deur die Gees. Toe Nikodemus nog nie verstaan nie, sê Jesus: “God het die mensdom só liefgehad dat Hy sy enigste Seun gegee het sodat elkeen wat in Hom glo, nie verlore gaan nie, maar die ewige lewe sal hê.” God verlos mense deur Jesus.
5. Die Heidelbergse Kategismus 2 spel drie dinge uit wat jy moet weet om die troos van hierdie verlossing te kan glo en omhels:
“Vraag 2: Hoeveel dinge moet jy weet om in hierdie troos salig te kan lewe en sterwe? Antwoord: Drie dinge (a): Ten eerste, hoe groot my sonde en ellende is (b); ten tweede; hoe ek van al my sonde en ellende verlos word (c) en ten derde hoe ek God vir so ‘n verlossing dankbaar moet wees (d).”
Watter sekerheid gee dié drie dinge vir jou?